m4Social

AI & Big Data Congress 2022
2022-10-25 08:00 - 2022-10-26 18:00 (Europe/Madrid) | Auditori AXA Barcelona, Diagonal, 547, Barcelona, 08029, España
Durant els dies 25 i 26 d’octubre, l’AI & Big Data Congress reunirà diverses veus expertes i empreses multisectorials que compartiran la seva visió sobre el futur de la intel·ligència artificial. El 25 d’octubre se celebrarà de manera presencial a l’Auditori AXA de Barcelona i el 26 es podrà seguir en línia.
En aquesta edició s’abordaran els nous reptes als quals s’enfronta la intel·ligència artificial, les tendències i les millors pràctiques d’empreses pioneres, algunes novetats tecnològiques i la seva aplicació i els casos d’èxit. Pots realitzar aquí la teva inscripció.

Ciència i obediència
2022-10-11 19:30 - 21:00 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
El filòsof Thomas Hobbes sostenia que com menys superstició hi hagués, més obedients serien els individus. Una ciència completament desplegada, doncs, no hauria de trobar cap mena d’oposició social. Però aquests anys de pandèmia han posat de manifest que les solucions avalades per la comunitat científica sovint topen amb resistències, de vegades viscerals i de vegades argumentades.
Tant en el camp sanitari com en d’altres, s’ha fet evident que hi ha una relació problemàtica entre ciència, tecnologia i llibertat. Com es poden conjugar aquests tres elements? Simona Levi i Josep Perelló, en una conversa conduïda per Sira Abenoza, abordaran aquest repte del present i del futur més immediat.

Dades amb sentit (Biennal de pensament)
2022-10-11 18:00 - 19:30 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Centenars de milers de milions de dades personals de les persones usuàries d’internet han estat, són i continuaran sent extretes de l’esfera digital. Informació sobre la nostra conducta, els nostres hàbits, salut, desitjos, pors…
Sabem que tot aquest ingent volum de perfils és utilitzat per les grans plataformes tecnològiques com un recurs econòmic i per certs governs com un mecanisme de control i manipulació. Quines formes de governança haurien de desenvolupar-se? Hauria d’existir una vigilància biomètrica? Com haurien de ser les bases de dades inclusives, feministes, antiracistes i que no estiguin construïdes i extretes amb un biaix colonialista o classista?
Durant aquest debat, ‘Dades amb sentit’, moderat per la periodista especialitzada en TIC Karma Peiró, fareu l’exercici de veure com seria un món on les dades tinguessin sentit social i no estiguessin al servei del capital. Amb la participació d’Alice Munyua i Thais Ruiz de Alda.

Acte d'entrega dels Premis DonaTIC 2022
2022-10-10 18:30 - 20:30 | Teatre Nacional de Catalunya, Padilla, 148, Barcelona, Espanya
Els Premis DonaTIC, organitzats pel Departament de la Vicepresidència i de Polítiques Digitals i Territori, tenen un doble objectiu, reconèixer i visibilitzar el paper fonamental de les dones en el món professional, empresarial i acadèmic de les noves tecnologies i oferir referents a les nenes i adolescents que dubten si dedicar-se o no a les disciplines de ciència, tecnologia, enginyeria i matemàtiques (STEM) en el futur.
Els Premis DonaTIC han estat una de les iniciatives destacades del Pla DonaTIC del Govern de Catalunya, que va néixer amb la finalitat d’aixecar el sostre de vidre existent en el sector tecnològic pel que fa a la presència de les dones i de fomentar la seva participació i apoderament en la construcció de la societat digital amb criteris d’igualtat.
En aquest acte coneixerem les guanyadores d’aquesta vuitena edició dels premis.

III Congrés de competències digitals
2022-10-05 09:00 - 16:00 | Cibernàrium 22@ – Barcelona Activa, Carrer de Roc Boronat, 117, Barcelona, 08018, Espanya
El 5 d’octubre, el Cibernàrium de Barcelona Activa acollirà la tercera edició del Congrés de competències digitals, que enguany s’articula sota el lema “Ciutadania ètica i compromesa en l’àmbit digital”. L’esdeveniment, que en aquesta edició tindrà format híbrid, comptarà també amb diferents tallers virtuals de tipus metodològic i tecnològic previstos els dies 3, 4, 6 i 7 d’octubre.
El congrés reunirà personalitats de referència en l’àmbit digital per reflexionar i debatre al voltant d’un seguit de qüestions clau: Com afrontem la bretxa digital i les desigualtats? De quina manera podem aconseguir el benestar i la seguretat digital? Com contribuïm al desenvolupament d’una ciutadania digitalment empoderada d’una forma ètica i inclusiva per a totes les persones?
El programa es pot consultar aquí: https://actic.gencat.cat/ca/congres/programa/
Obertura d’inscripcions: 1 de setembre de 2022.
El Congrés de competències digitals és una iniciativa conjunta del Departament de Vicepresidència i de Polítiques Digitals i Territori de la Generalitat de Catalunya, Barcelona Activa, Blanquerna – Universitat Ramon Llull i la Universitat Oberta de Catalunya. Aquesta edició està organitzada per la Fundació i2CAT.

Cap a una societat digital més ètica i segura
2022-09-29 17:30 - 20:00 | Espai Francesca Bonnemaison, Sant Pere Més Baix, 7, Barcelona, 08003, Espanya
La ràpida irrupció de les tecnologies digitals a la nostra societat està produint canvis a tots els nivells: des dels hàbits de consum, a la manera de relacionar-nos, passant pel propi treball i les activitats més quotidianes. Aquests canvis ens aporten beneficis i millores considerables, però també porten associats riscos significatius. Ens movem en entorns més vulnerables on calen noves mesures, eines i coneixements que ens permetin afrontar-los amb èxit. Davant d’aquesta situació, l’ètica hi juga un paper determinant. És cabdal a l’hora d’implementar els algoritmes d’Intel·ligència Artificial (IA), en el funcionament de les xarxes socials, en les normatives laborals i empresarials, en la privacitat i la ciberseguretat. Tot plegat ens ha de permetre gaudir al món digital dels mateixos drets i deures que ja tenim en el mon analògic.
Des de l’Associació Catalana d’Enginyeria de Telecomunicació i Tecnologies Digitals (Telecos.cat) volen ser presents en aquest necessari procés de reflexió sobre l’impacte de la tecnologia des d’una visió ètica, inclusiva, justa i sostenible, i és per això que enguany aprofiten la celebració de Sant Gabriel (patró de la professió) per organitzar la jornada: ‘Cap a una societat digital més ètica i segura’.
Les inscripcions són gratuïtes per mitjà d’aquest formulari web (les places són limitades).

Barcelona Deep Tech Summit
2022-09-22 10:45 - 16:30 | Antiga Fàbrica Estrella Damm, Roselló 515, Barcelona, Barcelona, 08025, Espanya
Barcelona reunirà el proper 22 de setembre experts d’empreses punteres i solucions basades en la tecnologia i la sostenibilitat. Barcelona Deep Tech Summit és un congrés internacional al voltant de l’emprenedoria de base científica i tecnològica on s’analitzaran reptes globals i econòmics, i es donaran a conèixer les propostes de les start-ups sorgides d’universitats i centres de recerca. L’esdeveniment acollirà 500 especialistes i més de 30 veus expertes, a més de la participació de grans corporacions i grups inversors.
Durant el congrés, s’exposaran els avenços més disruptius en àmbits com ara la salut, la biotecnologia, la mobilitat urbana, la indústria, la quàntica o el New Space. S’analitzarà el paper de les universitats i centres de recerca en el desenvolupament dels ecosistemes deep tech; es plantejaran les tendències relacionades amb les tecnologies vinculades a la impressió 3D, Intel·ligència Artificial, o sistemes de comunicació com el 5G. També s’abordaran els nous models de ciutat entorn a la mobilitat urbana.

TechnovationCAT 2022
2022-09-10 09:00 - 14:00 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Technovation Girls és un concurs internacional de tecnologia i emprenedoria que cada any convida a nenes i adolescents entre 10-18 anys a crear una aplicació mòbil com a solució tecnològica a un problema social. El 10 de setembre organitzen l’esdeveniment final de la temporada 2022: 69 equips han aconseguit superar el repte Technovation Girls i per celebrar-ho, des de l’Associació Espiral Educació i Tecnologia, us conviden a participar en la fira de projectes i en tallers tecnològics, i per últim i no menys important, a presentar el vostre projecte davant de l’equip de jurats experts/es.

El gènere dels algoritmes
2022-09-08 18:00 - 20:00 | Caixa Forum Macaya, Pg. de Sant Joan, 108, Barcelona, Barcelona, 08037, Espanya
La intel·ligència artificial (IA) fa servir l’històric de dades per crear algoritmes, fet que suposa mantenir les desigualtats i les bretxes de gènere. De vegades, els errors de disseny no són deliberats, obeeixen al fet que el procediment ha estat dissenyat per homes tenint en compte només les seves necessitats. Aquest és un dels desafiaments més grans de la IA: els efectes adversos que viuen les dones com a resultat de la decisió algorítmica. Aleshores, com s’ha de desenvolupar un algoritme per evitar els biaixos de gènere?
Carmen Domingo, escriptora i periodista, i Karina Gibert, catedràtica i directora del Centre de Recerca Intelligent Data Science & Artificial Intelligence de la UPC reflexionaran sobre aquesta qüestió en aquesta xerrada que forma part del cicle ‘Reptes industrials i tecnològics’.
Entrada gratuïta amb reserva prèvia.

Exponential Day #4
2022-07-21 09:30 - 13:00 | CosmoCaixa, Carrer d'Isaac Newton, 26, Barcelona, Barcelona, 08022, Espanya
Només qui es rebel·la contra la realitat té la capacitat per canviar-la.
La rebel·lió és a la gènesi de tota disrupció. I per rebel·lar-se cal creure i impulsar una cultura predisposada al canvi, a la trencadissa i a l’error. En aquesta 4a edició de l’Exponential Day es posarà el focus a la tecnologia més exponencial que mai hagi creat la humanitat: la cultura de la disrupció.
Després d’unes primeres edicions centrades en imaginar negocis exponencials i en com crear empreses invencibles, l’Exponential Day #4 mostrarà el camí del canvi cultural imprescindible per fer-ho realitat. Perquè no hi ha disrupció sense rebels, com ens demostraran els ponents centrals de la jornada, Simone Van Neerven i Aleix Valls.
Coneixeràs de primera mà el potencial disruptiu que poden tenir el metavers, la realitat virtual o els NFTs per a la teva organització. A més, descobriràs les 10 empreses més disruptives de Catalunya del 2022.

Ciència ciutadana i participació democràtica
2022-07-19 11:00 - 13:00 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Tens en marxa un procés participatiu amb la ciutadania? T’agradaria aplicar metodologies de ciència ciutadana? Fora del laboratori, al cor del veïnat: la ciència ciutadana s’allunya dels laboratoris més convencionals, i proposa a totes les persones interessades a formar part d’una recerca que els hi apassioni.
Durant aquesta sessió:

Aprendràs què és la ciència ciutadana
Aprendràs d’alguns exemples de ciència ciutadana aplicada per part d’algunes residències del Canòdrom
Aprendràs com podem aplicar-la en processos de participació actius o per planificar.

I Curs Internacional d'Educació Digital Democràtica i Open Edtech
2022-07-12 09:00 - 2022-07-14 20:00 | Universitat de Barcelona, Plaça Universitat, Barcelona, Barcelona, Espanya
L’esdeveniment forma part del Pla de Digitalització Democràtica de l’Educació i té com a objectiu, en primer lloc, analitzar com s’està abordant el món digital en l’educació des de diversos punts de vista i, en segon lloc, proposar solucions correctives concretes, algunes de les quals es posaran en marxa en viu i en directe.

Digital Talent Overview
2022-06-15 17:00 - 20:00 | CosmoCaixa, Carrer d'Isaac Newton, 26, Barcelona, Barcelona, 08022, Espanya
Vols estar al dia sobre els últims indicadors de l’estat del talent digital? El pròxim 15 de juny se celebra la presentació presencial del “Digital Talent Overview 2022”, l’informe anual de Barcelona Digital Talent que recull l’evolució de la bretxa de talent digital a Europa, Catalunya i Barcelona.
En aquesta sessió participarà Neil Harbisson, artista contemporani i cíborg, i Regina Llopis, especialista en intel·ligència artificial i presidenta del grup AIA, qui explicaran com la tecnologia està avançant i requereix de nou talent digital per a respondre a les demandes del mercat així com a la transformació de la societat.
I, a més, coneixerem alguns de les dades més rellevants de l’informe com, per exemple, que en l’últim any la demanda de talent digital s’ha incrementat un 40% mentre que l’oferta de professionals digitals disponibles en el mercat sol ha ascendit a un 11%.

Cafè disruptiu: Quin impacte tindrà el metavers en l'economia real?
2022-06-14 09:30 - 10:30 | Virtual
En aquest segon Cafè disruptiu es parlarà del metavers, una tecnologia disruptiva en ple creixement. S’analitzarà què és, com funciona i quines oportunitats pot generar en qualsevol sector de l’economia real.
Per fer-ho, participarà en la sessió Cai Felip, CEO de Union Avatars: Linking realities, start-up dedicada a la creació d’avatars en els mons virtuals dels seus clients, per la qual cosa són totalment B2B.

Jornada de dinamització: Internet Social
2022-06-10 09:30 - 14:30 | Auditori del Districte Administratiu de la Generalitat, Carrer del Foc, 57 edifici A, Barcelona, 08038, Espanya
La digitalització s’ha accelerat com a conseqüència de la necessària distància social i la reducció de la presencialitat derivades de la pandèmia. Si bé ha consolidat maneres de viure, relacionar-se i treballar en remot, ha provocat un augment de les desigualtats entre la ciutadania. Combatre les bretxes digitals és un dels reptes més importants actualment.
Durant aquests dos anys, els Punt TIC han ofert un servei d’acompanyament a la ciutadania fonamental per garantir els seus drets digitals i evitar-ne la desconnexió. Cal aprofitar els efectes positius de l’augment de la digitalització i minimitzar-ne els riscos. La tecnologia és un motor de democratització, expressió ciutadana i progrés econòmic i social. La diversitat d’espais adherits a la Xarxa Punt TIC és una oportunitat i un actiu molt important per assolir aquest repte.
Des de la Xarxa Punt TIC volen mostrar la diversitat de la Xarxa i el paper dels #PuntTIC a una nova Jornada de dinamització de la Internet Social.

Formació WordPress esTICenllaçat per a la creació de pàgines web
2022-06-01 12:00 - 15:00 | Virtual
Formes part d’una entitat i no teniu pàgina web? Inscriu-te a la 10ª edició del curs de WordPress bàsic de la Fundació PuntCAT sobre creació de pàgines web des de zero per a entitats del Tercer Sector.
El 1, 8, 15 i 22 de juny de 2022. Serà imprescincible assistir a totes les sessions formatives.
És un projecte impulsat pel CTecno i migranodearena amb la col·laboració de la Fundació PuntCat.

Foro de Derechos digitales
2022-05-25 08:00 - 2022-05-27 17:00 | Centre Esplai, Edifici Centre Esplai, Carrer del Riu Anoia, 44, 54, El Prat de Llobregat, Barcelona, 08820, Espanya
Els pròxims 25, 26 i 27 de maig, Fundesplai i la Plataforma Red Conecta celebren el “Foro de Derechos digitales”, una trobada amb tallers, bones pràctiques i taules rodones en les quals s’abordaran, des de diferents perspectives, els principals reptes i propostes entorn de com es desenvolupen i garanteixen els drets digitals de la ciutadania.

Les tecnologies digitals per a un envelliment saludable
2022-05-12 16:30 - 19:00 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
Amb motiu del Dia Mundial de les Telecomunicacions, Internet i la Societat de la Informació -que aquest any centra la seva atenció en el paper que les Telecomunicacions i les Tecnologies de la Informació i la Comunicació (TIC) han de jugar a l’hora de garantir un envelliment saludable-, l’Associació Catalana d’Enginyeria de Telecomunicació i Tecnologies Digitals (Telecos.cat), el Col·legi Oficial d’Enginyeria en Informàtica de Catalunya (COEINF) i Ones Associació Catalana d’Enginyers Tècnics de Telecomunicació (GrausTIC) organitzen la següent jornada emmarcada dins les activitats de la Unió Internacional de les Telecomunicacions (ITU) per celebrar aquesta efemèride.
Tenint en compte que la tendència demogràfica que caracteritzarà el segle XXI serà l’envelliment de la població mundial (per primera vegada en la història de la humanitat els majors de 60 anys superen els menors de 5), cal sensibilitzar sobre l’important paper que tenen les tecnologies digitals a l’hora d’ajudar les persones a mantenir-se sanes, connectades i independents tant físicament, com emocional i financera. En definitiva, per portar una vida saludable durant l’envelliment i per a la sostenibilitat dels sistemes econòmics i sanitaris.

Presentació de l'informe tecnològic de Ciberseguretat a Catalunya
2022-05-11 10:00 - 10:30 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
En aquesta sessió es presentarà l’informe tecnològic ‘Ciberseguretat a Catalunya’ elaborat per ACCIÓ en col·laboració amb l’Agència de Ciberseguretat de Catalunya. Descobrirem que és, què implica i les diferents tecnologies de ciberseguretat.
Coneixerem l’ecosistema català de Ciberseguretat, les principals tendències mundials, de creixement, tipologia d’atacs i tecnologies de protecció i casos d’èxit a Catalunya.
Aquesta sessió es realitza en el marc de les activitats de l’IoT Solutions World Congress, que torna a la Fira de Barcelona els propers 10, 11 i 12 de maig. Aquest esdeveniment reuneix en un mateix lloc les solucions de la Internet de les coses aplicades a les indústries (manufactura, salut, energia i utilities, vehicle connectat, edificis i infraestructura, retail, etc.), la intel·ligència artificial (big data, machine learning i sistemes cognitius) i el blockchain.

Pegasus o la normalització del control
2022-05-10 17:30 - 19:30 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Taller d’anàlisi de software espia
El debat mediàtic sobre l’espionatge a periodistes, activistes i polítics amb el programa Pegasus està a l’odre del dia. Aplicacions espia com aquesta infecten els sistemes operatius i poden accedir a tota la nostra informació sense que ens adonem, i moltes vegades sense deixar rastre. És relativament senzill obtenir el control sobre dades molt personals i privades com contrasenyes, registres de trucades, àudio o vídeo, ubicació per GPS, missatges de text i tot allò que tecleges, o les dades de les principals aplicacions de missatgeria instantània.
L’espionatge a periodistes, activistes i polítics ens sembla un escàndol, mentre que hem normalitzat l’existència de programes de control parental o la vigilància a exparelles que pateixen violència masclista. Com funcionen les aplicacions espia? Quina similitud té Pegasus amb les que s’utilitzen sense un consentiment explícit en entorns familiars o amb antigues relacions? En aquesta sessió amb DonesTech aprenem a fons com funcionen els softwares espia i veurem maneres de detectar-lo i esquivar-lo.

Presentació del 'Libro Blanco de la Transformación Digital del Tercer Sector'
2022-05-04 11:00 - 12:30 | Auditorio Espacio Fundación Telefónica, Calle de Fuencarral, 3, Madrid, Madrid, 28004, Espanya
Fundación Telefónica presenta el ‘Libro Blanco de la Transformación Digital del Tercer Sector’, en el qual han estat treballant amb molta il·lusió i dedicació aquests últims mesos. Aquesta publicació recull els recursos, eines, dades, aprenentatges i bones pràctiques, que la converteixen en una completa guia que fa de brúixola perquè qualsevol entitat social pugui entendre el valor que la tecnologia aporta a la seva activitat, i prendre les decisions correctes sobre la seva pròpia ESTRATÈGIA DIGITAL TRANSFORMADORA.
Presencial i per streaming.

Campanya #NoiesTIC pel Dia Internacional de les Nenes en les TIC
2022-04-28 10:00 - 11:30 | Virtual
El Dia Internacional de les Nenes en les TIC se celebra el 28 d’abril i des del Punt TIC impulsen una campanya amb una sessió virtual amb un taller d’autodefensa digital feminista i experiència NoiesTIC Punt TIC.
La trobada virtual se celebrarà a les 10 h i tindrà dues parts. Una on la Sandra Pérez, dinamitzadora del Punt TIC Òmnia Sant Llorenç, explicarà la seva experiència DonesTIC al seu punt que consisteix en entrevistes a dones referents del territori per a empoderar a les nenes a les noves tecnologies. La segona part, consistirà en un taller d’autodefensa digital amb perspectiva feminista impartit per Donestech. Es realitzarà a través de l’eina de videoconferències Big Blue Button. T’animem a inscriure’t aquí.

Edtech Congress BCN
2022-04-27 08:00 - 2022-04-28 17:00 | Hotel Catalonia Barcelona Plaza, Plaça d'Espanya, 6-8, Barcelona, Barcelona, 08014, Espanya
Sota el lema ‘La tecnologia educativa al servei de l’aprenentatge’, l’EdTech Congress Barcelona se celebrarà a Barcelona del 27 al 28 d’abril, per a aprendre, compartir, debatre, reflexionar i visualitzar les tendències i solucions de tecnologia educativa al servei de l’aprenentatge. Les inscripcions ja estan obertes.
Organitzat per Edutech Clúster en col·laboració amb la Generalitat de Catalunya, reunirà directors i responsables d’innovació de les institucions educatives i a les empreses del sector EdTech.

Women In Data Science Barcelona
2022-04-20 09:30 - 14:30 | Facultat d’Informàtica de Barcelona, Edifici B6 del Campus Nord, C/Jordi Girona, 1-3, Barcelona, Barcelona, 08034, Espanya
La iniciativa Women in Data Science (WiDS) té com a objectiu inspirar i educar els i les científics/ques de dades de tot el món, independentment del gènere, i donar suport a les dones en el camp de les dades. WiDS va començar com una conferència tècnica d’un dia a Stanford el novembre de 2015. Actualment és un moviment global que inclou múltiples iniciatives arreu del món organitzades per les WiDS ambassadors. Les inscripcions a l’esdeveniment del 20 d’abril estan obertes. Se celebrarà a la Sala d’actes Manel Martí Recover, Facultat d’Informàtica de Barcelona.

Resistències tecnològiques
2022-04-05 12:00 - 13:30 | Espai Societat Oberta, Sant Eusebi, 29, Barcelona, Barcelona, 08006, Espanya
Espai Societat Oberta organitza una trobada per crear aliances i compartir experiències entre organitzacions europees que proveeixen el sector tecnològic, en el marc de la línia de treball per crear eines per a la decolonització de la tecnologia.
L’objectiu és conèixer com s’organitzen, quines persones la formen, quin tipus de projectes tenen, i quines idees innovadores treballen, que van des del disseny com a assumpte polític i social fins a l’ús crític d’internet.
La trobada se celebrarà el 5 d’abril. Cal inscripció prèvia.

Eldcare: innovació social i tecnològica per evitar la bretxa digital i prevenir la soledat de les persones grans
2022-04-01 10:00 - 11:00 | ABD, C/Quevedo 2, bajos, Barcelona, Barcelona, 08012, Espanya
El proper 1 d’abril de 10 a 11h, l’Associació Benestar i Desenvolupament (ABD) participa a la Mobile Week Barcelona presentant el dispositiu Eldcare.
Sota el títol Eldcare: innovació social i tecnològica per evitar la bretxa digital i prevenir la soledat no desitjada en les persones grans, l’equip de la Unitat Operativa Sociosanitària d’ABD participarà en la 6a edició de la Mobile Week Barcelona el pròxim 1 d’abril de 10 a 11h. A l’acte es mostraran els usos i aplicacions del dispositiu per no deixar les persones grans enrere i prevenir l’aïllament.

Educar en tecnologia amb perspectiva de gènere
2022-03-29 17:00 - 19:00 | Virtual
Fundesplai i la Fundación Esplai realitzaran el 29 de març la jornada online ‘Educar en tecnologia amb perspectiva de gènere. Recursos pel món educatiu’ en el marc de la Mobile Week Barcelona. Es tracta d’una sessió en la qual aquestes entitats proporcionaran diferents recursos per poder treballar les tecnologies amb infants i joves, tenint present la perspectiva de gènere.
Per poder assistir-hi cal inscripció prèvia.

Autodefensa digital
2022-03-24 16:30 - 18:30 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Donestech, que es dedica a la recerca activista en l’àmbit de les dones i les noves tecnologies, imparteix un taller al Canòdrom sobre eines de resistència feminista a internet per fer front a les violències masclistes que es traslladen a les xarxes en l’era digital.
El curs es farà el 24 i el 31 de març de 17:30 a 19:30 i es requereix inscripció prèvia.

Next Generation EU: Presentació del programa Kit Digital
2022-03-17 08:30 - 09:30 | Virtual
Si ets una empresa de menys de 50 treballadors i vols implementar alguna solució digital, en aquesta sessió on-line organitzada per ACCIÓ (Agència per la Competitivitat de l’Empresa) coneixeràs la iniciativa Kit Digital per part de Red.es, responsables d’aquest programa d’ajuts.
El Kit Digital té com a objectiu subvencionar la implantació de solucions digitals ja disponibles al mercat a la teva empresa.
La primera convocatòria d’aquests ajuts s’adreça a les pimes d’entre 10 i 49 treballadors. El termini de sol·licituds està obert des del 15 de març a les 11:00 hores i finalitzarà el dia 15 de setembre a les 11:00 hores. Pròximament, s’obrirà el període de sol·licituds per les empreses d’entre 3 i 10 treballadors i d’entre 0 i 3 treballadors.
Connecta’t a aquesta sessió i coneix de primera mà el Kit Digital!
Més informació sobre el Kit Digital.

m4Social al Mobile World Congress 2022
2022-03-03 12:00 - 14:00 | Fira Barcelona Gran Via, v. Joan Carles I, 64, L'Hospitalet de Llobregat, Barcelona, 08908, Espanya
Un any més, m4Social, el projecte d’innovació digital en l’àmbit social de la Taula d’entitats del Tercer Sector Social de Catalunya, participa en el MWC 2022 per donar a conèixer els últims projectes i apps de caràcter social pensades per millorar l’atenció i l’acompanyament a persones en situació de vulnerabilitat i la seva qualitat de vida i benestar.

BCN Inclusive Coding i robot Ari (Ajuntament de Barcelona)
App ‘Al teu costat’ (Ajuntament de Rubí)
CoActuem per la salut mental (Salut Mental Catalunya)
Mindful play (FEDAIA)

També hi ha prevista la conferència ‘Promoció de l’autonomia personal i la inclusió a través de la tecnologia i la digitalització‘ a càrrec d’Alfonso Lara-Montero, director executiu de l’European Social Network.
L’acte té lloc el dijous 3 de març de 13 a 15h a l’estand de la Fundació Mobile World Capital Barcelona (Hall 4 Stand 4D200. Fira Barcelona Gran Via – Av. Joan Carles I, 64, 08908 L’Hospitalet de Llobregat, Barcelona) i està obert només a les federacions de la Taula del Tercer Sector que, prèviament, disposin de l’acreditació corresponent. La data límit per sol·licitar l’acreditació acaba el 21 de febrer i es pot demanar a través del formulari d’inscripcions.
1_m4s_MWC22_Programa_v4
